যুৱতী-মহিলাৰ বাবে সুৰক্ষিত নহয় নিশাৰ গুৱাহাটী মহানগৰী। নিশাৰ মহানগৰীত যিকোনো মুহূৰ্ততে সংঘটিত হ'ব পাৰে নাৰীজনিত অপৰাধ।
সোমবাৰে নিশা যাতায়তৰ সুবিধাৰ বাবে ৰেপিড' ব্যৱহাৰ কৰি ৰেপিড' চালকৰ আক্ৰমণৰ বলি হৈছে এগৰাকী যুৱতী। যুৱতী গৰাকীয়ে জানিবলৈ দিয়া মতে, আক্ৰমণৰ বলি হোৱা যুৱতী গৰাকীয়ে জয়ানগৰৰ পৰা কুমাৰপাৰালৈ ৰেপিড' বুক কৰিছিল।
প্ৰথম অৱস্থাত অভিযুক্ত ৰেপিড' চালকজনে যুৱতীগৰাকীক অফলাইনত যাবলৈ জোৰ কৰাৰ লগতে অতিৰিক্ত ধন দাবী কৰে।
কিন্তু যুৱতীগৰাকীয়ে অফলাইন কৰিবলৈ অমান্তি হোৱাত চালকজনে অশালীন ব্যৱহাৰ কৰে। ইয়াৰ পিছতে এটা অন্ধকাৰ পথলৈ নি অশালীন ব্যৱহাৰৰ চেষ্টা চলায় ৰেপিড' চালকজনে।
চালকজনৰ এনে দুৰ্ব্যৱহাৰৰ বিৰুদ্ধে যুৱতীগৰাকীয়ে বাধা দিবলৈ চেষ্টা কৰাৰ বাবেই হাতত থকা হেলমেটেৰে যুৱতীগৰাকীক আঘাত কৰে অভিযুক্ত চালকজনে।
অৱশ্যে চালকজনৰ পৰা নিজকে ৰক্ষা কৰি দিছপুৰ আৰক্ষীৰ কাষ চাপে ভুক্তভোগী যুৱতীগৰাকী।
যুৱতী গৰাকীৰ অভিযোগৰ ভিত্তিত দিশপুৰ আৰক্ষীয়ে বাইকসহ আটক কৰে অভিযুক্ত দ্বিপেন গোহাঁই নামৰ ৰেপিড' চালকজনক।
ধৃত দ্বিপেন গোহাঁই বৰ্তমান দিশপুৰ আৰক্ষীৰ জিম্মাত আছে বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
